2025eko urriaren 13a
EH Bildu Nafarroa talde parlamentarioari atxikitako foru parlamentari Txomin González Martínez jaunak idatziz erantzuteko galdera egin du Gizarte Segurantzarekin elkarlanean aritzen diren mutualitateekiko harremanari buruz (11-25/PES-00327). Hona hemen Nafarroako Gobernuko Osasuneko kontseilariak horri buruz ematen duen informazioa:
Ba al dago Gizarte Segurantzarekin elkarlanean diharduten mutualitateetatik O-NOZera bideratutako pazienteen erregistrorik, edo haien gaixotasunak edo lesioak lanekoak ez direla argudiatuta mutualitate horiek artatu ez dituzten pertsonena?
Gaur egun, laneko istripu baten edo lan-esposizio baten ondoriozko osasun arazoak izanik dagokion Gizarte Segurantzarekin elkarlanean aritzen diren mutualitateak artatu gabeko langile guztiak biltzen dituen erregistrorik ez dago Nafarroan.
Mutualitateek jatorri laboraleko osasun arazoei arreta ez emateak hiru kausa posible ditu:
1.- Arreta sanitarioa eman ondoren (orokorki, lehen kontsulta), mutualitateak adieraztea langilearen osasun arazoaren jatorria laborala ez dela, eta kasua Osasunbidea-Nafarroako Osasun Zerbitzura bideratzea.
2.- Enpresak langileari dagokion sorospen bolantea eman nahi ez izatea, mutualitateak langileari arreta eman diezaion (ezinbesteko baldintza izanik hori Gizarte Segurantzarekin elkarlanean aritzen diren mutualitateek kasuari hel diezaioten). Osasunbidea-Nafarroako Osasun Zerbitzuak ematen dio arreta langileari.
3.- Langileak ez eskatzea enpresari sorospen bolantea emateko. Kasu honetan ere Osasunbidea-Nafarroako Osasun Zerbitzuak ematen dio arreta.
Nafarroan ez dago aipagai ditugun kasu guztien datuen erregistrorik, baina Lan Osasunaren Alorreko Zaintza Epidemiologikorako Programa bat dago, Nafarroan Gizarte Segurantzarekin elkarlanean aritzen diren mutualitateek artatu gabeko eta, beraz, Osasunbidea-Nafarroako Osasun Zerbitzura deribatutako (patologia laborala delako susmoak direla eta) pertsonen GUTXIENEKO kasu kopuruari buruzko informazioa ematen duena.
Lan Osasunaren Alorreko Zaintza Epidemiologikorako Programa Nafarroako Osasun Publikoaren eta Lan Osasunaren Institutuak (NOPLOI) garatutako programetako bat da. Programa horrek Osasunbidea-Nafarroako Osasun Zerbitzuan artatutako patologia jatorri laboralekoa delako susmoen kasuen deklarazioa jasotzen du, osasun alorreko profesionalek BORONDATEZ aitortuta egonik eta langileen baimena izanik.
Programari aitortutako iturri nagusia lehen mailako arretan diharduten medikuak dira. Ondoren, NOPLOIko ikuskaritza medikoko profesionalak daude, eta, azken buruan, langileak berak.
Aitortutako osasun arazoen bi talde handi bereizten dira:
A.- Gaixotasun profesionaleko susmoa. Programak osasun arazo hauen aitorpena jasotzen du:
Sorbaldako mahukatxo birakariaren patologia
Eskumuturreko edo ukondoko tendinitisa
Karpoko kanalaren sindromea
Dermatosi profesionalak
Asma okupazionala
Ahots-patologia
B.- Lan-baldintzekin lotutako beste osasun arazo batzuk: arrisku psikosozialen eraginpean egoteko probabilitatearen ondoriozkoak; lan jarduerarekin lotutako algiak; lanpostua egokitu beharra; eta laneko istripuekin lotutako problematika desberdinak.
Hala bada, zenbat paziente bideratu dira edo ez dituzte artatu Gizarte Segurantzarekin elkarlanean diharduten mutualitateek eta Nafarroako Osasun Zerbitzutik tratatu behar izan dira, mutualitate horiek diotelako lanekoak ez diren lesioak edo patologiak dituzten pazienteak direla, 2024an eta 2025ean?
Erantsitako taulan, osasun arazoen talde bakoitzean Zaintza Epidemiologikorako Programari modu nominalean aitortutako kasuen kopurua ageri da.


	
	GAIXOTASUN PROFESIONALEKO SUSMOA (A)
	BESTELAKOAK (B TALDEA)

	2024ko urtarrilaren 1etik abenduaren 31ra

2025eko urtarrilaren 1etik ekainaren 30era
	1301 kasu

706 kasu
	923 kasu

527 kasu



Aitortutako gaixotasun profesionala dagoelako susmoa eragin duten arrazoi klinikoak (A taldea)


	[bookmark: _Hlk213670868]Patologia mota
	2024ko urtarrilaren 1etik abenduaren 31ra
	2025eko urtarrilaren 1etik ekainaren 30era

	DERMATOLOGIKOA
	58
	44

	MUSKULOESKELETIKOA
	1209
	639

	ARNAS APARATUKOA
	5
	4

	AHOTS SINTOMAK
	29
	19

	GUZTIRA
	1301
	706



Gaixotasun profesionaleko susmotzat jotako kasu horietatik, osasun arazoengatik mutualitatera joan ez zirenak mutualitateetara bideratu ziren (aldez aurretik langileei jakinarazten zaie sorospen bolantea eskatu behar diotela enpresari mutualitatera joateko). Mutualitateek honela erantzun dute:


	[bookmark: _Hlk213670929]MUTUALITATEEN ERANTZUNA
	2024 osoa
	2025/06/30era arte

	MUTUALITATEEK ONARTUTAKO KASUAK
	143 (% 21,1)
	48 (% 17,1)

	MUTUALITATEEK BAZTERTUTAKO KASUAK
	216 (% 31,8)
	102 (% 36,4)

	MUTUALITATEAK EZ DU ERANTZUTEN
	225 (% 33,1)
	73 (% 26,1)

	BESTE BATZUK
	  95 (% 14)
	57 (% 20,4)

	Mutualitateetara deribatutako kasuen guztizkoa
	679
	280


*Bestelakoak: enpresak sorospen bolanterik igortzen ez dueneko edo langileak mutualitatera joan nahi ez dueneko kasuak

B taldearen barnean (hots, lanarekin lotutako beste osasun arazo batzuk), kasuetako ugari laneko istripuekin lotuta dago. Horren bi kausa posibleak dira, batetik, mutualitateek ez dutela onartzen istripuaren ondoriozko lesioa, eta bestetik, enpresak ez duela dagokion sorospen medikoaren partea ematen mutualitateak osasun arreta eman dezan. Hala, 2024an 203 kasu izan ziren (% 22), eta 2025eko ekainaren 30era arte, berriz, 146 (% 27,7).
Laburbilduz, eta Lan Osasunaren Alorreko Zaintza Epidemiologikorako Programari aitortutako informazioa kontuan izanik, GUTXIENEZ 1000 pertsona artatu zituen Osasunbidea-Nafarroako Osasun Zerbitzuak 2024an, eta 500, berriz, 2025eko ekainaren 30era arte. 
Erregistro hori ez badago, zer tresnaren bidez kontrolatzen ditu O-NOZek deribazio horiek, eta nola egiaztatzen du Gizarte Segurantzarekin elkarlanean diharduten mutualitate horiek artatzen ez dituzten pazienteen lesioak edo patologiak lanetik kanpokoak direla?
Gaur egun ez dago Osasunbidea-Nafarroako Osasun Zerbitzuak langileen artean artatutako patologia jatorri laboralekoa dela egiaztatzeko baliabiderik.
Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.
Iruñean, 2025eko urriaren 10ean
Osasuneko kontseilaria: Fernando Domínguez Cunchillos.
